ดิ มาเรีย เชื่อ ตนย้ายออกจาก ราชัน ถูกเวลา
สำนักข่าวต่างประเทศรายงานวันที่ 13 พ.ย. ว่า อังเคล ดิ มาเรีย ปีกทีมชาติอาร์เจนตินา ของ ปารีส แซงต์ แชร์แมง สโมสรยักษ์ใหญ่แห่งศึกลีก เอิง ฝรั่งเศส เชื่อมั่น ตัวเขานั้นย้ายออกจาก ราชันชุดขาว เรอัล มาดริด ในช่วงเวลาที่ถูกต้อง เพราะนับตั้งแต่เขาย้ายออกมา ราชันชุดขาว ก็ไม่ได้แชมป์ใดๆเลย,ดิ มาเรีย ย้ายจาก เรอัล มาดริด ไปร่วมทีม แมนเชสเตอร์ ยูไนเต็ดในเดือนสิงหาคม ปี 2014 ด้วยค่าตัว 59.7 ล้านปอนด์ เพียง 3 เดือนหลังจากที่เขาช่วยให้ราชันชุดขาวคว้าแชมป์ยูฟ่า แชมป์เปียนส์ ลีกเป็นสมัยที่ 10 อย่างไรก็ตามเจ้าตัวมีปัญหาในการปรับตัวกับชีวิตค้าแข้งในอังกฤษทำให้โชว์ฟอร์มไม่ออกและถูกขายต่อให้ เปแอสเชเมื่อเดือนสิงหาคมที่ผ่านมา  โดยล่าสุด ดิ มาเรีย เปิดเผยว่าเขาตัดสินใจย้ายออกจากเรอัล มาดริด ในช่วงเวลาที่ถูกต้อง,หลังจากได้ลา เดซิมา(คว้าแชมป์ยูฟ่า แชมเปียนส์ลีก 10 สมัย) ใจจริงผมก็อยากอยู่กับเรอัล มาดริด ไปอีกหลายปีนะ แต่วงการฟุตบอลมันก็เป็นแบบนี้แหละ แต่นับตั้งแต่ที่ผมย้ายออกมาพวกเขาก็ยังไม่ได้คว้าแชมป์อะไรเลยนะ ไม่ว่าจะด้วยเหตุผลอะไรก็ตาม ผมคิดว่าผมย้ายออกมาในช่วงเวลาที่ถูกต้องและถูกทาง แฟนบอลที่นั่นมีความต้องการ (อยากให้ทีมคว้าแชมป์)สูงมาก สโมสรคว้าแชมป์มามากมายและพวกเขาก็คุ้นเคยกับความสำเร็จ ซึ่งที่ฝรั่งเศสคุณจะได้รับความรักจากแฟนๆมากกว่า ดิ มาเรีย กล่าว
อังเคล ดิ มาเรีย ปีกของทีมปารีส แซงต์ แชร์แมง เชื่อมั่น ตัวเขานั้นย้ายออกจากทีมเรอัล มาดริด ในช่วงเวลาที่ถูกต้อง เพราะนับตั้งแต่เขาย้ายออกมา ราชันชุดขาว ก็ไม่ได้แชมป์อะไรเลย
อังเคล ดิ มาเรีย,เรอัล มาดริด,ข่าวกีฬา,ข่าว,ไทยรัฐออนไลน์